Salvamont Prahova a publicat imagini din timpul operațiunii de extragere a bărbatului care a decedat azi dimineață, la exploatarea minieră din orașul Slănic. Angajatul minei avea 53 de ani și a suferit un infarct. Potrivit SAJ Prahova, bărbatul era cunoscut cu afecțiuni cardiace și metabolice.
Echipe operative din cadrul Salvamont Prahova, formația Cheia, au intervenit, azi dimineață, pentru recuperarea trupului bărbatului din interiorul Salinei Slănic, zona fiind una în care accesul a fost mult îngreunat.
"Intervenție mai puțin obișnuită pentru Salvamont Prahova – formația Cheia, solicitată să intervină la Salina Slănic, pentru evacuarea unui lucrător care a decedat în urma unui stop cardio-respirator.
Cum nu exista altă posibilitate de evacuare, deoarece accesul in partea superioară a salinei se face pe o scară extrem de îngustă, s-a procedat la lansarea victimei cu targa UT-2000, de la o înălțime de peste 70 m.